A kormányzati infokommunikáció új útjai 
Bancsics Ferenc, MVM Net

Az állami intézményrendszer telekommunikációs igényeinek kiszolgálásában a kormányváltást követően egy új szemlélet figyelhető meg, ami alapvetően megváltoztatta az állam és a távközlési piaci szereplők viszonyát. Míg korábban a költségvetési intézmények legfeljebb egy keretrendszer alapján (EKG) de lényegében közvetlenül határozták meg és közvetlenül szerezték be a szükséges szolgáltatásokat, addig 2010. végétől a korábban funkcionálisan elkülönült, nevesített kormányzati hálózatok konszolidációja indult meg, és ez társult egy központilag finanszírozott működtetéssel.  Ez az állami intézmények és a piaci szereplők viszonyrendszerében is változásokat hozott.

Az állam szándéka, hogy meglévő erőforrásait minél hatékonyabban használja, és az új alkalmazások bevezetését a hálózatok kiterjedtségbeli, vagy kapacitási hiányosságai ne akadályozzák, a korábbi szolgáltató – ügyfél viszonyt inkább együttműködő partneri viszonnyá alakította át. Ezek a törekvések a közreműködő állami vállalatok elé is új kihívásokat állítotak, melyre igen rövid idő alatt kellett válaszokat találni.
Az előadásban ennek sajátosságait, az eddigi tapasztalatokat, és a továbblépés lehetőségeit szeretnénk áttekinteni.